

Vilkår sykelønn

1. Innledende bestemmelse

Dekning for midlertidig uførhet kan tilbys til et foretak, forbund, forening, klubb eller lignende organisasjon og kan tegnes for alle ansatte og medlemmer, eller utvalgte grupper av ansatte og medlemmer.
Forsikringssummen ved midlertid uførhet utbetales for tilfeller av arbeidsuførhet som følge av en skade eller sykdom som ikke dekkes av yrkesskadeforsikringsloven av 16. juni 1989 nr. 65 med mindre annet fremgår av forsikringsbeviset.

Forsikringsavtalen består av vilkårene for sykelønn og forsikringsbeviset som bekrefter inngåelsen av forsikringsavtalen og gir en nærmere beskrivelse av dekningen under avtalen som er inngått mellom forsikringstaker og Quantum Leben AG. Lov av 16. juni 1989 nr. 69 om forsikringsavtaler (forsikringsavtaleloven) og annen relevant lovgivning kommer også til anvendelse, likevel slik at forsikringsvilkårene går foran lovbestemmelsene ved eventuell motstrid mellom vilkårene og de fravikelige lovbestemmelsene.


2. Definisjoner
Agent
Norwegian Underwriting Agency AS, en forsikringsformidler etablert som et aksjeselskap stiftet i Norge, med registrert kontoradresse i Fru Kroghs Brygge 8, 0252 Oslo, Norge, registrert i Brønnøysundregistrene med foretaksnummer 991 073 892 og autorisert av Finanstilsynet for å drive virksomhet som forsikringsformidler i Norge.
Agenten er blitt utnevnt av forsikringsselskapet til å yte tjenester i forbindelse med distribusjon og formidling av dette forsikringsproduktet, spesielt for å yte forsikringsformidlingstjenester i forbindelse med tilbud og markedsføring av dette produktet og å yte andre tjenester til forsikringstakerne.

Arbeidsdyktig
Med arbeidsdyktig menes at den ansatte som er forsikret etter forsikringsavtalen utfører sitt normale arbeid og arbeider det normale antall timer fastsatt i samsvar med sin arbeidsavtale, enten på sin normale arbeidsplass eller på et sted han/hun er pålagt å reise til i forretningsøyemed.

Enhetssatser
En gjennomsnittlig premiesats er brukt for alle forsikrede personer. Med unntak av eventuelle garanterte premier, vil enhetssatsen beregnes på nytt hver fornyelsesdato.

Fornyelsesdato
Den første og de påfølgende årsdager for datoen da forsikringsavtalen først trådte i kraft. Ikrafttredelsesdatoen for forsikringsavtalen (forsikringsavtalens startdato) fremgår av forsikringsbeviset.

Forsikrede
Den forsikrede som er dekket av forsikringsavtalen, som enten er (i) medlem av forsikringstakeren, (ii) ansatt i et foretak som er medlem av forsikringstakeren (bedriftsmedlemsskap), eller (iii) direkte ansatt av forsikringstakeren og mottar ordinær lønn fra forsikringstakeren. Den forsikredes alder må være lavere enn maksimal inngangsalder som er definert i forsikringsbeviset for å kunne bli forsikret. Denne dekningen er ikke tilgjengelig for ektefeller, registrerte partnere, samboere og barn av de forsikrede.




Forsikringsår
Forsikringsåret er den 12 måneders perioden som starter på forsikringsavtalens ikrafttredelsesdato/ fornyelsesdato.

Forsikringsavtaleloven
Lov av 16. juni 1989 nr. 69 om forsikringsavtaler.

Forsikringsavtalen
Avtalen som er inngått mellom forsikringstakeren og Quantum Leben vedrørende dekning for midlertidig arbeidsuførhet.

Forsikringsavtalens ikrafttredelsesdato
Datoen for ikrafttredelse av forsikringsavtalen som angitt i forsikringsbeviset.

Forsikringsbevis
Forsikringsbevis er et dokument som bekrefter at forsikringsavtalen er inngått og som inneholder informasjon om avtalte ytelser og angivelse av de forsikringsvilkår som gjelder.

Forsikringsmegler
En person eller juridisk enhet utnevnt av forsikringstakeren til å opptre på dens vegne og representere forsikringstakeren overfor forsikringsselskapet og agenten.

Forsikringsselskap
Quantum Leben AG.

Forsikringstaker
Arbeidsgiveren spesifisert i forsikringsbeviset og som er parten som inngår forsikringsavtalen med forsikringsselskapet.

Forsikringstilfelle
Forsikringstilfellet foreligger når forsikrede blir arbeidsufør som følge av en ikke-yrkesrelatert sykdom eller ikke- yrkesrelatert ulykkesskade.

Arbeidsuførhet er definert som en fullstendig og vedvarende manglende evne til å utføre de materielle og vesentlige pliktene i forsikredes egen jobb, som en følge av en ikke-yrkesrelatert sykdom eller ikke-yrkesrelatert ulykkesskade og forsikredes manglende evne til å jobbe noe som helst gjennom hele ventetiden. Den ikke- yrkesrelaterte skade må i tillegg medføre at forsikrede blir ufør innen 12 måneder etter datoen for diagnostisering og forutsetter fullstendig fravær fra arbeidsplassen.

Forsikringsbeviset beskriver dekningen og forsikringsytelsene. Tap av lisens til å utøve et spesifikt yrke og skader man får dekket under en motorvognforsikring, faller under enhver omstendighet utenfor forsikringsavtalens dekning.

Forsikringsavtalen dekker heller ikke arbeidsuførhet som følge av en sykdom som er blitt bekreftet eller man har sett symptomer av innenfor en periode på 3 måneder regnet fra forsikringsavtalens ikrafttredelsesdato eller forsikringstakerens innmelding i forsikringsavtalen på et senere tidspunkt (symptomperioden).

For at en ytelse skal utbetales, må forsikringsavtalen være trådt i kraft og den enkelte må ha vært forsikret på det tidspunktet vedkommende ble arbeidsufør, ute av stand til å jobbe på grunn av en sykdom eller skade som danner grunnlag for et krav.

G
Folketrygdens grunnbeløp som blir fastsatt av Stortinget den 1. juni hvert år og som gjelder med tilbakevirkende kraft fra 1. mai hvert år.


Helsekontroll
Prosedyren hvor forsikringsselskapet innhenter helseopplysninger om de ansatte for evaluering av den ansattes forsikringsdekning under forsikringsavtalen.


Ikke – yrkesrelatert sykdom
Ikke-yrkesrelatert sykdom er definert som en sykdom som ikke er en yrkessykdom.


Ikke-yrkesrelatert skade
En ikke-yrkesrelatert skade er en tilfeldig skade som ikke er yrkesskade.


Individuelle/aldersbetingede satser
Premier vil bli beregnet individuelt for hver enkelt forsikret person/aldersbetinget sats, blant annet avhengig av den forsikredes alder. Med unntak for eventuelle garanterte premier, kan satsene i tabellen bli revidert hvert år på forsikringsavtalens fornyelsesdato.

Maksimal dekning
Det maksimale beløp for dekning under en forsikringsavtale som gjelder kollektivt for alle forsikrede personer på en gitt dato.

Normal fratredelsesdato
Med dette menes den forsikredes 67. fødselsdag eller en tidligere fratredelsesdato som er avtalt med forsikringsselskapet. Den normale fratredelsesdatoen er bekreftet i forsikringsbeviset.

Premiesatser
Satsene for hvert enkelt gruppemedlem som blir brukt til å beregne premiene for en ytelse. Satsene kan være individuelle/aldersavhengige eller enhetssatser.

Sykdom
Sykdom eller svekkelse av normal fysisk funksjonsevne hos den forsikrede. For vurdering under denne forsikringen må sykdommen være alvorlig nok til å oppsøke en godkjent lege og hindre forsikrede fra normal deltakelse i sitt daglige liv.

Ulykkesskade
Med ulykkesskade forstås skade på kroppen forårsaket av en plutselig ytre, fysisk begivenhet – ulykkestilfelle – som inntreffer i forsikringsåret. Emosjonelt ubehag, for eksempel sjokk, anses ikke som en ulykkesskade med mindre det samtidig oppstår en skade på kroppen som leder til arbeidsuførhet som gir rett til dekning under forsikringen.

Yrkesskade/yrkessykdom
Yrkesskade og yrkessykdom er fysiske skader eller sykdommer dekket av yrkesskadeforsikringsloven av
16. juni 1989 nr. 65, som utløser et forsikringstilfelle under den obligatoriske yrkesskadeforsikringen.

Ytelse
Ytelsen er en regelmessig utbetaling tilsvarende forsikringssummen eller deler av denne, som utbetales som følge av et inntrådt forsikringstilfelle. Forsikringssummen fremgår av forsikringsbeviset. Hvis det er avtalt lønnsbasert ytelse, er grunnlaget for beregningen arbeidstakerens pensjonsgivende inntekt fratrukket ytelser fra folketrygden. Dersom ytelsen er beregnet basert på driftskostnader, betyr dette kostnadene som er vanlige i forbindelse med forsikringstakers virksomhet. Driftskostnadene må avtales med forsikringsselskapet, og ytelsen må presist fremgå av forsikringsbeviset.




Ventetid
Perioden som starter når den forsikrede oppfyller definisjonen av uførhet, og gjennom den perioden den forsikrede oppfyller definisjonen av uførhet, og frem til endelig avgjørelse er tatt vedrørende uføretrygd. Ventetid betyr det samme som karenstid.

3. Forsikringsdekning

3.1 Dekningstyper

3.1.1 Obligatorisk dekning
Forsikringsavtalen dekker automatisk alle forsikrede som er kvalifisert for å være forsikret for en bestemt dekning uten at de behøver å fremlegge legeerklæring. Det er ikke mulig å reservere seg mot medlemskapet.
Forsikringsselskapet forbeholder seg retten til å be den forsikrede om å gjennomgå en medisinsk undersøkelse, typisk enten for mindre grupper av forsikrede eller for forsikrede med en særlig høy forsikringssum.

3.1.2 Frivillig dekning
For frivillig dekning må de forsikrede oppfylle kravene for å være dekket, men kun en del av dem vil være dekket basert på en seleksjonsprosess. Typisk for denne prosessen er at forsikringsselskapet krever at den forsikrede gjennomgår en medisinsk undersøkelse for å oppnå dekningen.

3.1.3 Dekningstypene er beskrevet i forsikringsbeviset.

3.2 Det er forsikringstakerens ansvar å innhente nødvendig samtykke fra de forsikrede (inkl. deres ektefeller og eventuelle andre verger for barna dersom det er aktuelt) slik at de kan være forsikret under forsikringsavtalen.


3.3 Arbeidsdyktighet

3.3.1 Hvis en forsikret ikke tilfredsstiller kravene til å være arbeidsdyktig på forsikringsavtalens ikrafttredelsesdato, vil den forsikrede ikke være dekket av denne forsikringsavtalen. Vedkommende vil likevel være dekket under forsikringsavtalen etter å ha vært tilbake i sin normale stilling i 30 sammenhengende dager etter at de har returnert til sitt normale arbeid, med mindre forsikringstakeren/den forsikrede fremskaffer tilfredsstillende dokumentasjon til at forsikringsselskapet kan akseptere dekning for vedkommende.

3.3.2 De ansatte vil bli ansett som arbeidsdyktige hvis de er fraværende med forhåndsgodkjennelse av forsikringstakeren av annen årsak enn sykdom eller skade, og fraværet ikke overstiger 12 måneders varighet, slik som foreldrepermisjon, sabbatspermisjon eller ferie, med mindre deres medisinske journal viser at de lider av en medisinsk tilstand som med rimelighet kunne forventet å ha hindret dem i å arbeide.

3.3.3 Så snart en person tilfredsstiller alle kravene til arbeidsdyktighet, skal han/hun være forsikret.

3.4 Forsikringsdekning gjelder for hendelser som kan oppstå over hele verden, tjuefire timer i døgnet i løpet av forsikringsåret med forbehold om unntakene som er angitt i disse vilkårene og eventuelt ytterligere unntak definert i forsikringsbeviset.

3.5 Dekningen er laget for forsikrede hjemmehørende i Norge og vil opphøre for den enkelte forsikrede som bor i områder utenfor Norge og det Europeiske Økonomiske Samarbeidsområdet (EØS-området) i mer enn 13 sammenhengende uker i løpet av en 12 måneders periode, med mindre annet er avtalt.


3.6 Unntak fra dekningen

3.6.1 Unntak er årsaker eller hendelser som ikke er dekket av forsikringsvilkårene. Ingen ytelse vil bli utbetalt hvis et krav oppstår på bakgrunn av en årsak eller hendelse som er unntatt fra dekningen. Følgende årsaker og/eller hendelser er unntatt, i tillegg til de spesielle unntakene som er oppført i forsikringsbeviset (inkludert symptomatisk-klausulen):

a. Aktiv deltakelse i krig, invasjon, handlinger iverksatt av utenlandske fiender, fiendtligheter eller krigslignende operasjoner (uansett om krig er erklært eller ikke), sivil oppstand, opprør, revolusjon, motstand, opptøyer, bruk av militærmakt eller kupp.
b. Aktiv deltakelse i terrorvirksomhet, som kan innbefatte, men ikke er begrenset til faktisk bruk av makt eller vold og/eller trusler om å bruke slik makt. Utøvere av terrorvirksomhet kan opptre enten alene eller på vegne av eller i forbindelse med en eller flere organisasjoner eller styresmakter. Utøverne er dedikert til politisk, religiøs, ideologisk eller lignende tenkemåter med den hensikt å påvirke en regjering og/eller spre frykt blant sivilbefolkningen eller deler av allmennheten.
c. Kjernefysiske, biologiske eller kjemiske hendelser, inkludert hendelser som oppstår direkte eller indirekte fra en av de følgende (i) kjernefysisk spalting, kjernefysisk fusjon eller radioaktivitet, (ii) atom-, biologiske og kjemiske våpen og/eller utstyr, og/eller (iii) angrep på eller sabotasje av fasiliteter og lagringsdepoter, som fører til frigjøring av radioaktivitet eller kjernefysiske, biologiske eller kjemiske krigsmidler.
d. Ulovlige handlinger. Ingen forsikringsytelse betales for krav fra en ulykke eller sykdom forårsaket direkte eller indirekte av den forsikredes deltakelse i en ulovlig handling.
e. Fysisk skade forårsaket av medisinsk behandling eller bruk av medisiner. Forsikringsavtalen gir ikke dekning for ulykkesskade forårsaket av medisinsk behandling, undersøkelse eller lignende eller inntak av medisiner med mindre forsikrede ble behandlet på grunn av en ulykkesskade som er dekket av forsikringsselskapet. Forsikringsavtalen dekker under ingen omstendighet ulykkesskade forårsaket direkte eller indirekte av inntak av sovemedisiner, smertestillende, eller narkotiske stoffer.
f. Forsettlig fysisk skade. Hvis forsikrede forsettlig har fremkalt forsikringstilfelle, skal forsikringsselskapet være uten ansvar, med mindre forsikrede ikke kunne forstå omfanget av sine handlinger på grunn av alder eller sinnstilstand. Forsikringsselskapet skal være uten ansvar ved forsøk på selvmord med mindre vedkommende kan sannsynliggjøre at årsaken var at vedkommende var akutt mentalt forstyrret – som følge av ytre påvirkning
-og ikke som følge av en sinnstilstand, se forsikringsavtaleloven § 13-8.
g. Uaktsom fremkalling av forsikringstilfelle. Har den forsikrede grovt uaktsomt fremkalt forsikringstilfellet eller økt skadens omfang, kan forsikringsselskapets ansvar settes ned eller falle bort. Ved avgjørelsen skal det legges vekt på skyldgraden, skadeforløpet, om forsikrede var i selvforskyldt rus, hvilken virkning nedsettelse eller bortfall av selskapets ansvar vil få for den som har krav på utbetalingen eller for andre personer som er økonomisk avhengige av ham eller henne og forholdene eller, se forsikringsavtaleloven
§ 13-9. Forsikringsselskapet kan ikke påberope seg disse unntakene dersom den forsikrede på grunn av alder eller sinnstilstand ikke kunne forstå rekkevidden av sine handlinger.
h. Spesielle aktiviteter – sport:
· Forsikredes deltakelse som profesjonell idrettsutøver, uavhengig av hvilken sport/idrett det er.
· Skihopp og utfor i regi av forbund, foreninger eller grupper
· Billøp med motorvogn eller hastighetstester eller trening til billøp
· Fjellklatring med bruk av tau/liner samt guidet fjellklatring
· Ekspedisjoner
i. Flyvning – luftfart – og luftfartsaktiviteter. Forsikringsavtalen gjelder ikke for ulykkesskader som følge av hanggliding, mikrolett eller ultralett flyvning, fallskjermhopping, paragliding, bruk av luftballong eller noen annen type av flyvning med et motorisert luftfartøy. Forsikringsavtalen gjelder ikke ulykkesskade på en pilot når skaden er forårsaket av flyvning med et militært luftfartøy.

j. Jordskjelv og vulkanutbrudd. Forsikringsavtalen gir ikke dekning for ulykker som direkte eller indirekte er forårsaket av et jordskjelv eller vulkanutbrudd i Norge. Norge inkluderer også øyene som Norge er i besittelse av.
k. Militærtjeneste i fredstid. Med mindre det blir spesielt avtalt, gir forsikringsavtalen ikke dekning for militærtjeneste i fredstid i tjeneste utenfor i væpnede styrker utenfor Norge, med mindre vedkommende kan bevise at skadene ikke skyldtes slik tjeneste.
l. Overførbare sykdommer. Skade som oppstår som følge av en infeksjon eller et insektbitt eller insektsstikk, for eksempel Malaria eller Ricksettsia. Forsikringsselskapet tar likevel ansvar for lokale infeksjoner og blodforgiftning (sepsis) som oppstår på denne måten. Forsikringsselskapet er bare ansvarlig for slike infeksjoner når det klart kan sannsynliggjøres at årsaken til infeksjonen er en følge av en ulykkesskade og at enhver annen årsak med rimelighet kan utelukkes.
m. Bruk av alkohol. Forsikringsavtalen gir ikke dekning for ulykkesskader forårsaket av bruk av alkohol.

3.6.2 I tilfelle noen del av denne bestemmelsen blir vurdert å være ugyldig eller ikke kan håndheves, skal den gjenværende delen fortsatt være fullt gyldig.


4. Helsekontroll

4.1 For frivillig dekning, samt obligatorisk dekning for mindre grupper på 4 medlemmer eller mindre, stilles det krav om helsekontroll. For tilfeller med en særlig høy forsikringssum (eller økning av tidligere avtalt forsikringssum) kan det også stilles krav om helsekontroll når forsikringsagenten krever dette. I tilfelle skal de forsikrede gjennomgå en helsekontroll, enten ved å fylle ut et medisinsk spørreskjema eller ved å foreta en medisinsk undersøkelse.

4.2 Under vurderingsprosessen vil den forsikrede ikke være dekket. Ved krav om helsekontroll for å øke tidligere avtalt forsikringssum, vil den forsikrede i perioden være dekket i henhold til tidligere avtalt forsikringssum. Den nye forsikringssummen vil først gjelde når helsekontrollen er fullført.

4.3 Forsikringstakeren vil bli skriftlig informert av agenten om forsikringsselskapets endelige avgjørelse av spørsmålet om forsikringsdekning. Basert på det fremlagte medisinske spørreskjemaet eller rapporten fra den medisinske undersøkelsen, forbeholder forsikringsselskapet seg retten til å begrense dekningen ved visse sykdommer eller diagnoser, nekte dekning eller øke premien. Hvis spesielle vilkår blir gjort gjeldende, vil forsikringssummen og vilkårene først være gyldige fra og med datoen for mottak av skriftlig aksept av forsikringstakeren. Skulle forsikringstakeren avvise de reviderte vilkårene, eller hvis det ikke eksisterer noen skriftlig aksept av vilkårene, vil den forsikrede ikke være dekket.

4.4 Hvis en forsikret ikke er arbeidsdyktig på datoen for søknad om økning av forsikringssummen, vil den løpende forsikringssummen fortsette å gjelde inntil den forsikrede har returnert til arbeidet og fyller kravene til arbeidsdyktighet.

4.5 En økning av forsikringssummen som kun skyldes en endring i basisbeløpet (G) for trygdemessige formål under den norske folketrygden, godtas automatisk, uavhengig av om den forsikrede er arbeidsdyktig eller ikke.

4.6 Ved en anmodning til en forsikret om å foreta en medisinsk undersøkelse eller fremskaffe ytterligere medisinsk dokumentasjon, vil slike kostnader bli dekket forutsatt at det mottas tilfredsstillende fakturaer fra agenten. Slike kostnader må avtales på forhånd.







5. Varighet, endringer og opphør av forsikringsavtalen

5.1 Når vil dekningen starte?
Dekningen vil starte på forsikringsavtalens ikrafttredelsesdato som angitt i forsikringsbeviset.


5.2 Kan forsikringstakeren si opp forsikringsavtalen?
Forsikringstakeren kan si opp forsikringsavtalen og dens tilhørende dekninger innenfor en periode på 30 dager etter mottatt forsikringsbevis. For å være gyldig, må oppsigelsen være skriftlig og sendes til agenten med rekommandert post innen utløpet av 30 dagers-perioden. Hvis forsikringstakeren ikke benytter seg av retten til å si opp forsikringsavtalen i løpet av 30 dagers-perioden, kan forsikringstakeren bare avslutte forsikringsavtalen innenfor tidsfristene beskrevet under punkt 5.5.


5.3 Når vil dekning opphøre?
5.3.1 Dekning for en forsikret vil opphøre når en av de følgende hendelser oppstår:

a. Med mindre annet er avtalt og bekreftet i forsikringsbeviset, skal det ikke gis dekning etter at den forsikrede har nådd normal fratredelsesalder.

b. Når forsikring avsluttes.

c. Hvis premien ikke er betalt av forsikringstaker i henhold til bestemmelsene nedfelt i punkt 6.5. Skulle dette skje, har forsikringstaker plikt til å informere de forsikrede om dette og dekke ethvert krav som måtte oppstå i løpet av dekningsperioden.

d. 14 dager etter at den forsikrede ikke lenger er ansatt og derfor ikke fyller kravene for å være dekket under forsikringsavtalen, forutsatt skriftlig melding på forhånd til den forsikrede fra forsikringstaker i henhold til punkt 9.2. Dersom skriftlig melding ikke er gitt, opphører dekningen 2 måneder etter at den forsikrede ikke lengre er ansatt og derfor ikke fyller kravene for å være dekket under forsikringen.

e. Forsikrede returner til sitt vanlig arbeid eller på annen måte utøver inntektsgivende arbeid.

f. Forsikrede tilfredsstiller ikke lenger definisjonen av arbeidsuførhet.

g. Forsikrede er konstatert permanent arbeidsufør og det utbetales erstatning for den forsikrede under permanent uførhetsdekning.

h. Varigheten av utbetaling av ytelse spesifisert i disse forsikringsvilkår og forsikringsbeviset er nådd.

5.3.2 Fortsettelsesforsikring for midlertidig arbeidsuførhetsdekningen er ikke tilgjengelig.


5.4 Endringer i forsikringsavtalen

5.4.1 Forsikringsselskapet forbeholder seg retten til å endre satsene (med mindre annet er avtalt) hvert år på forsikringsavtalens fornyelsesdato.

5.4.2 Forsikringsselskapet forbeholder seg retten til å endre forsikringsvilkårene. Endring av forsikringsvilkårene vil bli meddelt forsikringstakeren på forhånd og senest én måned før slike endringer trer i kraft. Forsikringstakeren har rett til å si opp forsikringsavtalen i henhold til begrensningene definert i punkt 5.5.2 i tilfelle innvendinger til de nye forsikringsvilkårene gitt av forsikringsselskapet. Hvis forsikringsavtalen ikke blir sagt opp innen ikrafttredelse av endringene, er de nye forsikringsvilkårene ansett som akseptert av forsikringstakeren.


5.4.3 Forsikringsselskapet forbeholder seg retten til å kreve en øyeblikkelig justering av premien hvis det inntrer betydelige endringer vedrørende forhold rundt de forsikrede.

5.4.4 Forsikringstakeren må varsle forsikringsselskapet øyeblikkelig via agenten vedrørende enhver betydelig endring. En endring er betydelig når en eller flere av følgende hendelser oppstår:

a. Antallet forsikrede personer varierer med mer enn 10 % fra det som tidligere var meddelt;

b. Dekningskriteriene eller kvalifiseringsbetingelsene må endres i forhold til de betingelser som tidligere var avtalt;

c. Betydelige endringer i den forsikredes livsforhold, slik det fremgår av punkt 6.4.


5.5 Oppsigelse av forsikringsavtalen og virkningen av oppsigelsen

5.5.1 Forsikringsavtalens ikrafttredelsesdato og forsikringsavtalens fornyelsesdato er definert i forsikringsbeviset. Vilkårene i forsikringsavtalen er garantert å gjelde frem til forsikringsavtalens fornyelsesdato.

5.5.2 Forsikringstakeren kan si opp forsikringsavtalen til enhver tid forutsatt at det er gitt skriftlig varsel minst 30 dager i forkant.

5.5.3 Forsikringsselskapet kan si opp forsikringsavtalen i tilfelle forsikringstakeren ikke overholder opplysningsplikten og det ikke bare er lite å legge forsikringstakeren eller den forsikrede til last, med 14 dagers varsel eller med øyeblikkelig virkning hvis forsikringstakeren har opptrådt svikaktig. Med unntak for situasjoner hvor det er utvist svik, kan forsikringsselskapet kun påberope at opplysningsplikten ikke er overholdt hvis forsikringstilfellet er inntruffet eller forsikringsselskapet har gitt 14 dagers varsel innen to år etter at forsikringsselskapets ansvar begynte å løpe.

5.5.4 Forsikringsselskapet kan også si opp forsikringsavtalen ved hver fornyelsesdato, med to måneder skriftlig varsel, jf. forsikringsavtaleloven § 12-9.

5.5.5 Hvis forsikringstakeren eller forsikringsselskapet sier opp forsikringsavtalen, eller hvis forsikringsselskapets ansvar slutter å gjelde på grunn av forsikringstakerens manglende betaling av premien, skal forsikringstakeren sende skriftlig varsel til de forsikrede personene. For hver forsikret person skal dekning opphøre én måned etter at varselet ble sendt eller den forsikrede person på annen måte ble oppmerksom på forholdene.

5.5.6 Ved oppsigelse skal alle gjensidige forpliktelser under forsikringsavtalen opphøre på oppsigelsesdatoen, med unntak av ytelser som er under utbetaling og krav som har oppstått, men ennå ikke rapportert eller premiejusteringer som har forfalt, men ennå ikke betalt.

5.5.7 Dersom forsikringsavtalen sies opp, er ikke fortsettelsesforsikring tilgjengelig for denne dekningen for midlertidig arbeidsuførhet. Den vil likevel fremdeles være tilgjengelig for livsforsikringsdekningen (i tillegg til dekningen for permanent arbeidsuførhet dersom forsikrede har en slik dekning).


6. Forsikringsavtalens valutaenhet og premier

6.1 Forsikringsavtalens valutaenhet er NOK.

6.2 Forsikringstakeren skal betale premien på forhånd og samlet for alle forsikrede som er dekket av forsikringsavtalen, til den bankkontoen som er blitt oppgitt av agenten.


6.3 Premiene skal betales ved forfall hvert år. Premiens forfallsdag er forsikringsavtalens ikrafttredelsesdato og deretter på forsikringsavtalens fornyelsesdato hvert år som angitt i forsikringsbeviset. Premien under forsikringsavtalen skal betales i forsikringsavtalens valutaenhet. Under visse omstendigheter kan forsikringsselskapet godta halvårlige, kvartalsvis eller månedlige avdrag/innbetalinger. De avtalte intervallene for premieinnbetaling er spesifisert i forsikringsbeviset og kan bare endres ved forsikringsavtalens fornyelsesdato.

6.4 Premien fastsettes basert på den forsikredes arbeids- og yrkesforhold. Enhver betydelig endring knyttet til dette må varsles så fort som mulig til agenten. Hvis forsikringstakeren unnlater å varsle om slike omstendigheter og forsømmelsen fører til at premien ikke blir forhøyet, kan selskapet kreve at dets ansvar blir forholdsmessig nedsatt, jf. forsikringsavtaleloven § 13-7.

6.5 Forsikringstakeren gis 30 dagers betalingsutsettelse av premien etter datoen premievarsel er sendt til forsikringstakeren. Hvis premien ikke blir betalt på forfallsdag, skal forsikringsselskapets dekning og dermed forpliktelse opphøre, og forsikringsavtalen skal avsluttes, med mindre premien blir betalt innen 14 dager etter at et ytterligere skriftlig varsel er blitt sendt av agenten (i overensstemmelse med forsikringsavtaleloven §§ 14-1 og 14-2).

6.6 Ved forfall er det ingen refusjon eller ytterligere fakturering av tilleggspremie som følge av mindre endringer i antall forsikrede personer innenfor forsikringsåret (opp til 10 % økning eller reduksjon av antall forsikrede personer) fra det som tidligere ble angitt ved forsikringsavtalens ikrafttredelsesdato/fornyelsesdato, for å forenkle administrasjonen av forsikringsavtalen. For øvrige forhold gjelder følgende:

6.6.1 En forholdsmessig andel av premien må betales for perioden mellom innmelding av den forsikrede personen i forsikringsavtalen (med mindre tidspunktet faller sammen med forsikringsavtalens ikrafttredelsesdato (eller fornyelsesdato) og forsikringsavtalens neste fornyelsesdato).

6.6.2 Hvis dekning av den forsikrede under forsikringsavtalen opphører før forsikringsavtalens fornyelsesdato, må forsikringsselskapet gi en forholdsmessig refusjon til forsikringstakeren for perioden mellom datoen da dekningen av den forsikrede person opphørte og neste fornyelsesdato. Ingen refusjon skal utbetales hvis den forsikrede dør i løpet av forsikringsåret.

6.6.3 I tilfelle betydelige endringer som beskrevet i punkt 5.4.4 kan forholdsmessig betaling av premie/eller refusjon blir foretatt utenom den årlige faktureringen og belastet/refundert separat i løpet av forsikringsåret.

6.6.4 Summen av tilleggspremien som skal betales av forsikringstakeren for dekning av nye forsikrede ved en økning av forsikringssummen akseptert av forsikringsselskapet på særlige vilkår, skal fastsettes av forsikringsselskapet og vil normalt faktureres separat.

6.6.5 Uavhengig av bestemmelsen i punkt 6.6, har forsikringstakeren rett til å be om detaljert premieberegning og å be om refusjon av premier ved en reduksjon av antallet forsikrede personer på mindre enn 10 % i løpet av forsikringsåret. Forsikringsselskapet tar også forbehold om rett til å kreve forholdsmessig premier som følge av en ubetydelig økning i antallet forsikrede personer.

7. Rett til kompensasjon

7.1 Forsikringstilfellet inntrer når alle følgende betingelser er oppfylt:

a. Forsikrede er fullstendig og vedvarende ute av stand til å utføre de materielle og vesentlige plikter i sin jobb; og
b. Det er ikke en yrkessykdom eller yrkesskade som har ført til en slik arbeidsuførhet; og


c. I tilfeller av sykdom må forsikrede i tillegg bli ufør innen 12 måneder fra datoen for diagnostisering, og innebære et totalt fravær fra arbeidsplassen; og
d. Forsikrede må være ut av stand til å jobbe gjennom hele den 16 dager lange ventetiden med mindre ytterlige ventetid er avtalt og bekreftet i forsikringsbeviset.

7.2 Ytelsen fremgår av forsikringsbeviset og er definert som en fast ukentlig ytelse, og løper fra første dag etter ventetiden. Den kommer til utbetaling på månedlig basis.

7.3 Ytelsen kan gis for en periode på opptil 52, 104 eller 156 uker fra begynnelsen fraværet (inkludert ventetiden på 16 dager ved sykdom og uten eventuelle ferier som tas i sykemeldingsperioden). Den nøyaktige lengden på ytelsesutbetalingen er spesifisert i forsikringsbeviset. Eventuelle ferier som tas ut i sykemeldingsperioden vil avbryte utbetalingen av ytelsen.

7.4 Ytelsen under forsikringsavtalen kan ikke overstige 80 % av 1/52 av forsikredes forventede inntekt (gjelder for forsikrede som er selvstendig næringsdrivende).

7.5 Ingen ytelse utbetales for arbeidsuførhet som følge av død.

7.6 Dersom forsikredes arbeidsuførhet er mindre enn 100 %, vil ytelsen bli forholdsmessig nedjustert.

7.7 Hvis det er åpenbart at forsikredes tilstand kan forbedres ved en operasjon eller annen behandling, og forsikrede uten særlige grunner nekter å foreta slik operasjon eller behandling, skal den mulige forbedringen av forsikredes tilstand som en slik operasjon eller behandling kan ha, tas i betraktning ved vurderingen av det endelige beløpet av ytelsen. Forsikringsselskapet kan enten nekte å betale en ytelse eller nedjustere ytelsen forholdsmessig for å ta hensyn til forsikredes manglende villighet til å gjennomgå den relevante behandlingen.

7.8 Beregningen av ytelsen som skal utbetales må knyttes til forsikredes alder på tidspunktet for oppgjør og må knyttes til G på tidspunktet for betaling (i tilfeller hvor G er brukt for beregning av ytelsen) slik det fremgår av forsikringsbeviset.

7.9 Beregning og utbetalingen av ytelsen forutsetter at forsikrede er medlem av folketrygden.

7.10 Med mindre annet er avtalt og fremgår av forsikringsbeviset, skal det ikke opptjenes ytelser etter at den forsikrede personen fyller 67 år.

7.11 Retten til utbetaling for arbeidsuførhet inntrer først når forsikrede har fylt 18 år.

7.12 Tilbakevendende midlertidig arbeidsuførhet er en uførhet som inntrer innen 60 dager etter friskmelding fra en midlertidig arbeidsuførhet som en følge av eller delvis som en følge av den samme ulykkesskaden eller sykdommen. Slik tilbakevendende uførhet vil bli ansett som en del av den opprinnelige uførheten og vil ikke medføre at det inntrer noen ny venteperiode. Uførhet som inntrer mer enn 60 dager etter friskmelding fra en midlertidig arbeidsuførhet vil bli ansett som en ny skade eller sykdom som medfører en ny venteperiode.

7.13 For hver enkelt kronisk sykdom (sykdom som vedvarer i en lang periode), vil ytelsen som utbetales under denne forsikringsavtalen være begrenset til én sykdomsperiode i samsvar med forsikringsavtalen (52, 104 eller 156 uker, se forsikringsbeviset).

8. Krav

8.1 Varsel om krav

8.1.1 En fordringshaver som ønsker å fremsette et erstatningskrav mot forsikringsselskapet, må så raskt som mulig fremskaffe til agenten den informasjon og dokumentasjon som er nødvendig for å få vurdert kravet.


8.1.2 Forsikringsselskapet vil forlange tilfredsstillende dokumentasjon for at forsikringstilfellet inntraff, så vel som den forsikredes navn, tittel og stilling, personnummer og lønn, hvis det er relevant.

8.1.3 Etter at et erstatningskrav er mottatt, vil fordringshaveren bli informert om medisinske og andre bevis som forsikringsselskapet krever for å kunne vurdere kravet.
Forsikringsselskapet forbeholder seg retten til å innhente ytterligere helsedokumentasjon og annen dokumentasjon for å kunne vurdere kravet.

8.1.4 Kravene fremsettes til:
Norwegian Underwriting Agency AS
Fru Kroghs Brygge 8
0252 Oslo 

E-post: post@norua.com

8.1.5 Unnlatelse av å fremlegge den dokumentasjon som kreves for å underbygge kravet, vil resultere i at kravet ikke blir vurdert.

8.1.6 Helsedokumentasjon vil kun bli akseptert fra NAV eller en godkjent lege. Alle utgifter påført fordringshaveren for å skaffe medisinsk eller annen dokumentasjon opprinnelig krevd av forsikringsselskapet, må bæres av fordringshaveren.

8.1.7 En fordringshaver som fremskaffer falsk eller ufullstendig informasjon i forbindelse med et skadeoppgjør, som han eller hun vet eller må forstå kan føre til at skadeoppgjør blir utbetalt som han eller hun ikke har rett til å motta, kan miste ethvert krav mot forsikringsselskapet under denne forsikringsavtalen.

8.1.8 Forsikringsavtaleloven § 18-4 regulerer forsikringsselskapets forpliktelse til å betale renter. Hvis fordringshaveren unnlater å fremskaffe informasjon eller dokumenter, som nevnt i punktene 8.1.2 og 8.1.3, kan han eller hun ikke kreve renter for tidstap på grunn av dette. Det samme gjelder hvis fordringshaveren helt eller delvis avslår oppgjør uten grunn.

8.1.9 Forsikringsselskapet skal være fri for ansvar for ethvert krav som ikke er meldt til forsikringsselskapet innen ett år etter at den berettigede fikk kunnskap om de forhold som begrunner kravet (i henhold til forsikringsavtaleloven § 18-5).


8.2 Foreldelse
I samsvar med disse forsikringsvilkårene, skal et krav om forsikringsoppgjør bli foreldet etter 10 år i henhold til foreldelsesloven av 1979. Denne perioden begynner ved slutten av det kalenderåret da fordringshaveren / den kravsberettigede parten blir tilstrekkelig oppmerksom på forhold som berettiger kravet (i henhold til forsikringsavtaleloven § 18-6).


8.3 Utbetaling av et krav

8.3.1 Forutsatt at premie er betalt og forsikringsselskapet er enig i at kravet er dekningsmessig basert på evalueringen av de fremlagte bevis, vil selskapet godkjenne og utbetale kravet. Utbetaling vil skje i henhold til bestemmelsene i punktene 9.7 og 9.8.

8.3.2 Ytelsen skal utbetales til forsikrede hvis ikke annet er avtalt.

8.3.3 Utbetaling vil fullt ut frita forsikringsselskapet fra alle forpliktelser og ansvar under forsikringsavtalen i forhold til dette kravet.




9. Bestemmelser i kontrakten

9.1 Opplysningsplikt og konsekvenser av manglende oppfyllelse av opplysningsplikten.

9.1.1 På forsikringsavtalens ikrafttredelsesdato og ved enhver forlengelse av den, er forsikringstakeren og de forsikrede forpliktet til å fremskaffe korrekt og fullstendig informasjon og svare på spørsmål stilt av forsikringsselskapet vedrørende helsen til de forsikrede personer. Forsikringstakeren og de forsikrede må på eget initiativ også fremskaffe informasjon om spesielle omstendigheter som de forstår er av stor betydning for selskapets vurdering av risiko.

9.1.2 Hvis denne opplysningsplikten blir forsømt, skal forsikringsselskapets ansvar være som beskrevet i forsikringsavtaleloven § 13-2 til § 13-4.


9.2 Krav til informasjon
Forsikringstakeren er forpliktet til å føre en liste over alle forsikrede personer. Forsikringstakeren er videre forpliktet til å opplyse og varsle de forsikrede personene om relevante hendelser.
Dette inkluderer, men er ikke begrenset til:

· Forsikringstakerens plikt til å sørge for at de som er eller kan bli forsikrede personer, er informert om forsikringsavtalen, inkludert betingelsene og forsikringsplanen, inkludert eventuelle endringer til denne.
· I tilfelle ansatte ikke lenger er dekket, har forsikringstakeren plikt til å informere dem så snart som mulig om at de ikke lenger er dekket.
· Forsikringstakeren har plikt til uten ugrunnet opphold å sørge for at alle ansatte som er dekket, mottar forsikringsbevis og vilkårene for dekning som gjelder i henhold til denne forsikringen.

9.3 Forsikringsselskapets rett til skadesløsholdelse
Hvis forsikringstakeren ikke oppfyller sine forpliktelser under avtalen inngått mellom forsikringstakeren og forsikringsselskapet, og sistnevnte likevel er blitt forpliktet til forsikringsutbetaling i henhold til bestemmelsene, kan forsikringsselskapet søke skadesløsholdelse fra forsikringstakeren.


9.4 Overdragelse og endrede omstendigheter
Verken forsikringsavtalen eller noen uforfalt ytelse som kan utbetales under den, kan overdras av forsikringstakeren og/eller forsikrede. Fra forfall har de begunstigede rett til å overdra summen.
Forsikringskravet under forsikringsavtalen kan ikke overføres, pantsettes eller på annen måte brukes som sikkerhet for gjeld.

Avdødes kreditorer kan ikke ta beslag i forsikringsytelsene ved død, med mindre dette er bestemt av en utnevnt begunstiget.

Forsikringstakeren må varsle agenten umiddelbart om endringer i faktiske omstendigheter som er relevant for denne forsikringsavtalen (f.eks. fusjoner, oppkjøp, ny foretaksadresse) da dette kan påvirke forsikringsselskapets evne til å oppfylle forsikringsavtalens vilkår og betingelser.


9.5 Force majeure
Forsikringsselskapet og/eller agenten skal ikke være ansvarlig for noen forsinkelse eller konsekvenser av noen forsinkelse ved utførelse av sine forpliktelser under forsikringsavtalen hvis slik forsinkelse skyldes en årsak utenfor deres rimelige kontroll. Forsikringsselskapet og/eller agenten skal ha rett til en rimelig forlengelse av tiden for å utføre sine forpliktelser hvis en hendelse utenfor deres kontroll forårsaker en forsinkelse.

9.6 Gjeldende lovgivning og jurisdiksjon
Forsikringsavtalen reguleres av og tolkes i samsvar med norsk lov og er underlagt norske domstolers eksklusive jurisdiksjon.
Hvis noen bestemmelse i disse vilkårene blir ansett som ulovlige eller ikke kan håndheves som et resultat av en lovendring, vil ugyldigheten kun rekke så langt som ugyldighetsgrunnen. Gyldigheten av og lovligheten av de resterende bestemmelser og vilkår skal ikke bli påvirket.


9.7 Anti-hvitvaskingsregler
Som forsikringsselskap er selskapet underlagt et strengt regelverk for å forhindre at våre produkter og tjenester blir benyttet til økonomisk kriminalitet og/eller til finansiering av terrorvirksomhet. Som en følge av dette er vi pålagt å innhente informasjon om våre kunder for å kunne oppfylle våre forpliktelser i henhold til hvitvaskingsregelverket. Før avtalen kan etableres er det en forutsetning at vi har mottatt opplysninger og dokumentasjon som selskapet finner nødvendig for å ivareta hvitvaskingsregelverket.
Selskapet kan velge å ikke gjennomføre etablering av avtalen eller endre omfanget av avtalen dersom nevnte krav ikke blir møtt eller dersom det foreligger mistanke om hvitvasking, finansiering av terrorvirksomhet eller økonomisk kriminalitet. Videre kan selskapet avslutte eksisterende kundeforhold dersom det foreligger saklig grunn/mistanke om at selskapet sine produkter eller tjenester blir benyttet som verktøy for hvitvasking, terrorfinansiering eller økonomisk kriminalitet.


9.8 Økonomiske eller forretningsmessige sanksjoner
Alle finansielle transaksjoner, inkludert, men ikke begrenset til aksept av betalinger av premier, krav og andre refusjoner, forutsetter overholdelse av gjeldende lover og forskrifter for handel eller økonomiske sanksjoner. Forsikringsselskapet kan etter omstendighetene følge lover og regler for sanksjoner som er utstedt av andre lands jurisdiksjoner og organisasjoner.
Videre er forsikringsselskapet ikke pliktig til å gi dekning til forsikringstaker og forbeholder seg retten til ikke å inkludere en ansatt eller skaffe en tjeneste eller ytelse under denne forsikringsavtalen hvis dette setter forsikringsselskapet i fare for å bryte gjeldende lover og forskrifter vedrørende lover eller andre sanksjonsregler.
Forsikringsselskapet forbeholder seg retten til å si opp forsikringsavtalen når som helst hvis forsikringstakeren, inkludert en tilknyttet overordnet eller direktør, blir involvert i en handel eller økonomiske sanksjoner som forsikringsselskapet anser relevant.


9.9 Personvern
Informasjon knyttet til personvern finnes på norua.com.

9.10 Hvordan er varsel gitt under forsikringsavtalen?
Ethvert varsel som kreves å bli gitt under forsikringsavtalen skal være skriftlig. Alle varsler skal fortrinnsvis sendes til agenten på følgende adresse:

Norwegian Underwriting Agency AS 
Fru Kroghs Brygge 8
0252 Oslo Norge

Telefon: 22 120 130

E-post: post@norua.com

Alle varsler til forsikringstakeren vil bli sendt til adressen oppgitt i løpet av søknadsprosessen og bekreftet i forsikringsbeviset. Hvis forsikringstakeren instruerer agenten/forsikringsselskapet til å sende varsel til en tredjepart, skal slike varsler mottatt av en tredjepart anses å være mottatt av forsikringstakeren.




9.11 Klager og tvisteløsning
Skulle forsikringstakeren ha klager vedrørende forsikringsavtalen eller tjenestene, kan varsel sendes til: 
Norwegian Underwriting Agency AS 
Fru Kroghs Brygge 8
0252 Oslo Norge

Telefon: 22 120 130

E-post: post@norua.com

9.12 Hva er gjenkjøpsverdien av denne forsikringsavtalen, og er det avtalt deling av fortjeneste?
Dette produktet gir kun risikoforsikring uten investeringsverdi. Det er ingen gjenkjøpsverdi for denne forsikringsavtalen og det er ikke avtalt fortjenestedeling.

9.13 Bistand i klagesaker
Dersom det oppstår tvist mellom forsikringstaker og selskapet, kan tvisten bringes inn for Finansklagenemnda. Nemndas avgjørelse er ikke endelig, og tvisten kan bringes inn for domstolene. Nærmere opplysninger om dette fås ved henvendelse til selskapet eller Finansklagenemnda, Postboks 53 Skøyen, 0212 Oslo, tlf 23 13 19 60.
Mulige tvister mellom partene som følge av forsikringsforholdet skal anlegges ved Trøndelag tingrett/Trondheim forliksråd.

